wannaphong/clean_thaiwikipedia huggingface dataset:
# คิส (เพลงไม คุรากิ)
คิส  เป็นซิงเกิลลำดับที่ 16 ของมาอิ คูรากิ ออกจำหน่ายวันที่ 30 เมษายน พ.ศ. 2546 มีรหัสซีดีคือ GZCA-7016

 ข้อมูลเพลง 
คิสเป็นซิงเกิลที่ประพันธ์คำร้องโดยมาอิ คูรากิ ทำนองโดยโยโกะ อิชิงูโระ (YOKO Black. Stone) เรียบเรียงโดย Cybersound ซิงเกิลนี้นำไปประกอบโฆษณาสินค้าเกี่ยวกับแชมพู SEA BREEZE&hairsp; 

ซิงเกิลนี้ขึ้นสู่อันดับ 3 บนออริคอนชาร์ตและอยู่ในอันดับ 20 อันดับแรกของชาร์ตเป็นเวลา 3 สัปดาห์ เปิดตัวที่ 71,338 ชุด อยู่ในชาร์ตเป็นเวลา 9 สัปดาห์ โดยสัปดาห์สุดท้ายคือวันที่ 7 กรกฎาคม พ.ศ. 2546 ยอดจำหน่ายรวม 112,092 ชุด ได้รับการรับรองระดับทองจากสมาคมผู้ประกอบกิจการเพลงของญี่ปุ่น (RIAJ)

 ลำดับเพลง 

 ชาร์ต 
 ชาร์ต อันดับสูงสุด ยอดจำหน่ายชาร์ตซิงเกิลรายสัปดาห์ของออริคอน 3 71,338ชาร์ตซิงเกิลประจำปีของออริคอน 92 112,092

 การนำไปใช้ 
 โฆษณา SEA BREEZE&hairsp;
 อัลบั้ม อิฟไอบีลีฟ
# วอลสตรีต (แก้ความกำกวม)
วอลสตรีต  อาจหมายถึง

 สถานที่
 วอลสตรีต ย่านธุรกิจสำคัญในนครนิวยอร์ก
 ภาพยนตร์
 วอลสตรีท หุ้นมหาโหด ภาพยนตร์โดย โอลิเวอร์ สโตน ออกฉายในปี พ.ศ. 2530
 วอลสตรีท: เงินอำมหิต ภาพยนตร์ภาคต่อโดย โอลิเวอร์ สโตน ออกฉายในปี พ.ศ. 2553
# สะพานตงไห่
สะพานตงไห่  ตั้งอยู่ในประเทศจีน เคยเป็นสะพานข้ามทะเลที่ยาวที่สุดในโลก จนกระทั่งสะพานข้ามอ่าวหางโจว เปิดใช้งาน ในวันที่ 1 พฤษภาคม พ.ศ. 2551จีนเริ่มเปิดใช้สะพานข้ามทะเลที่ยาวที่สุดในโลกแล้ว สะพานตงไห่ก่อสร้างเสร็จเมื่อวันที่ 10 ธันวาคม พ.ศ. 2548 มีความยาวทั้งสิ้น 32.5 กิโลเมตร เชื่อมต่อระหว่างแผ่นดินใหญ่เมืองเซี่ยงไฮ้ กับท่าเรือน้ำลึกหยางชานซึ่งตั้งอยู่กลางทะเล
# จานดาราจักร
จานดาราจักร (galactic disk หรือ galactic disc) เป็นส่วนประกอบของดาราจักรจาน อย่างเช่น ดาราจักรชนิดก้นหอยหรือดาราจักรรูปเลนส์ ประกอบด้วยแก๊ส ฝุ่นและดาวฤกษ์เป็นส่วนใหญ่ ส่วนประกอบที่เป็นแก๊สและฝุ่นของจานดาราจักร เรียกว่า แผ่นก๊าซ ส่วนประกอบที่เป็นดาวฤกษ์ของจานดาราจักรเรียกว่า แผ่นดาราจักร 

จานดาราจักรเป็นระนาบที่พบกังหัน คานและจานของดาราจักรจาน จานดาราจักรมักจะมีแก๊สและฝุ่น ตลอดจนดาวฤกษ์อายุน้อยมากกว่าดุมดาราจักรหรือกลดดาราจักร
# ดาวแคระดำ
ดาวแคระดำ คือ สมมุติฐานว่าเป็นซากดาวซึ่งเกิดขึ้นจากการที่ดาวแคระขาวมีพลังงานไม่มากพอที่จะปลดปล่อยความร้อนหรือแสงสว่างอย่างสำคัญ เนื่องจากเวลาที่ดาวแคระขาวจะมาถึงขั้นนี้ได้จากการคำนวณพบว่าจะต้องใช้เวลาไม่ต่ำกว่าอายุปัจจุบันของเอกภพ คือ 13,700 ล้านปี จึงไม่พบดาวแคระดำในเอกภพในขณะนี้ และอุณหภูมิของดาวแคระขาวที่ต่ำสุดก็มีข้อจำกัดในการสังเกตอายุของเอกภพ อย่างไรก็ตาม การยืดตัวของเวลาจากการเย็นตัวลงของดาวแคระอาจทำให้เกิดดาวแคระดำได้ ดาวแคระขาว คือ สิ่งที่เหลือจากดาวฤกษ์ในแถบลำดับหลักที่มีมวลน้อยหรือปานกลาง (ต่ำกว่าราว 9-10 เท่าของมวลดวงอาทิตย์) หลังจากมันได้ขับหรือฟิวชั่นธาตุทั้งหมดเมื่อมันมีอุณหภูมิสูงพอ§3,  ดาวแคระขาวก็เป็นทรงกลมหนาแน่นของสสารเสื่อมอิเล็กตรอนที่เย็นตัวลงอย่างช้า ๆ โดยการแผ่รังสีความร้อน และจะกลายมาเป็นดาวแคระดำในที่สุด หากดาวแคระดำเกิดขึ้นจริง ดาวเหล่านี้ก็คงจะยากที่จะค้นหา เนื่องจากตามการจำกัดความ ดาวแคระดำมีการปลดปล่อยรังสีออกมาน้อยมาก มีทฤษฎีหนึ่งที่บอกว่ามันอาจถูกตรวจพบได้โดยอิทธิพลแรงโน้มถ่วงของมัน

เนื่องจากวิวัฒนาการในอนาคตอันไกลของดาวแคระขาวขึ้นอยู่กับคำถามทางฟิสิกส์ อย่างเช่น ธรรมชาติของสสารมืด และความเป็นไปได้และอัตราของการสลายอนุภาคโปรตอน ซึ่งยังเข้าใจอย่างจำกัด จึงไม่เป็นที่ทราบแน่ชัดว่าดาวแคระขาวจะใช้เวลาเท่าใดจึงจะเย็นตัวลงเป็นดาวแคระดำA Dying Universe: The Long Term Fate and Evolution of Astrophysical Objects, Fred C. Adams and Gregory Laughlin, arXiv:astro-ph/9701131v1., § IIIE, IVA. บาร์รอว์และไทเพลอร์ประมาณว่าจะใช้เวลา 1015 ปีที่จะทำให้ดาวแคระขาวมีอุณหภูมิลดลงเหลือ 5,000 เคลวินTable 10.2, Barrow, John D.; Tipler, Frank J. (19 May 1988). The Anthropic Cosmological Principle. foreword by John A. Wheeler. Oxford: Oxford University Press. LC 87-28148. ISBN 9780192821478. Retrieved 31 December 2009 อย่างไรก็ตาม หากอนุภาคมวลสูงที่ทำปฏิกิริยาแบบอ่อนมีอยู่จริง ก็มีความเป็นไปได้ที่ปฏิกิริยากับอนุภาคเหล่านี้จะทำให้ดาวแคระขาวบางดวงมีอุณหภูมิสูงกว่านี้เป็นเวลาอย่างน้อย 1025 ปี, § IIIE. หากโปรตอนไม่มีความเสถียร ดาวแคระขาวจะสามารถเก็บรักษาความร้อนได้โดยพลังงานที่ปลดปล่อยจากการสลายอนุภาคโปรตอน สำหรับข้อสันนิษฐานว่าช่วงชีวิตของโปรตอน คือ 1037 ปี อดัมส์และลาฟลินคำนวณว่าการสลายอนุภาคโปรตอนจะเพิ่มอุณหภูมิพื้นผิวของดาวแคระขาวมีอายุที่มีมวลเท่ากับดวงอาทิตย์ไปประมาณ 0.06 เคลวิน ถึงแม้ว่าจะไม่มาก แต่ก็เป็นที่คาดกันว่าจะเป็นอุณหภูมิที่สูงกว่ารังสีไมโครเวฟพื้นหลังของจักรวาลจะมีในอีก 1037 ปีในอนาคต, §IVB.

ชื่อ "ดาวแคระดำ" ยังสามารถหมายถึงวัตถุกึ่งดาวที่ไม่มีมวลมากพอ (ต่ำกว่า 0.08 เท่าของมวลดวงอาทิตย์) เพื่อที่จะคงนิวเคลียร์ฟิวชั่นเผาผลาญไฮโดรเจนที่แกนกลาง วัตถุเหล่านี้เป็นที่รู้จักกันว่า ดาวแคระน้ำตาล คำที่ประดิษฐ์ขึ้นในคริสต์ทศวรรษ 1970brown dwarf, entry in The Encyclopedia of Astrobiology, Astronomy, and Spaceflight, David Darling, accessed online May 24, 2007.
# ขนาดเชิงมุม
thumb||300px|การกำหนดเส้นผ่านศูนย์กลางเชิงมุม
เส้นผ่านศูนย์กลางเชิงมุม หรือ ขนาดเชิงมุม หรือ ขนาดปรากฏ ของวัตถุที่เห็นจากตำแหน่งที่ให้มาเป็น "เส้นผ่านศูนย์กลางที่มองเห็นได้" ของวัตถุที่วัดเป็นมุม ในทางทัศนวิทยา มันถูกเรียกว่า มุมการมอง เส้นผ่านศูนย์กลางที่มองเห็นได้เป็นเส้นผ่านศูนย์กลางของโปรเจ็กชั่นแบบเปอร์สเปคตีฟของวัตถุบนระนาบผ่านศูนย์กลางของมันที่ตั้งฉากกับทิศทางการมอง เนื่องจากมีลักษณะเป็นภาพลึกบนผนังแบนเรียบ มันจึงค่อนข้างแตกต่างจากเส้นผ่านศูนย์กลางจริงทางฟิสิกส์ของวัตถุที่มองเห็นภายใต้มุม สำหรับวัตถุทรงจานในระยะไกล เส้นผ่านศูนย์กลางที่มองเห็นได้กับเส้นผ่านศูนย์กลางจริงเป็นอย่างเดียวกัน

 สูตร 
เส้นผ่านศูนย์กลางเชิงมุมของวัตถุสามารถคำนวณได้จากสูตร:
 
โดยที่  เป็นเส้นผ่านศูนย์กลางเชิงมุม และ  กับ  เป็นเส้นผ่านศูนย์กลางที่มองเห็นได้และระยะห่างจากวัตถุ โดยที่จะต้องระบุในหน่วยเดียวกัน เมื่อ  มีขนาดใหญ่กว่า  มาก  จึงสามารถประมาณค่าได้โดยใช้สูตร  เส้นผ่านศูนย์กลางเชิงมุมมีหน่วยเป็น เรเดียน

สำหรับวัตถุกลมซึ่งเส้นผ่านศูนย์กลางจริงเท่ากับ  เส้นผ่านศูนย์กลางเชิงมุมสามารถหาได้จากสูตร:
 
สำหรับการนำไปใช้ ผลต่างระหว่าง  กับ  จะให้ผลแตกต่างกันเฉพาะสำหรับวัตถุกลมที่อยู่ค่อนข้างใกล้กันเท่านั้น
# อุนไฮลิจ
อุนไฮลิจ  เป็นวงดนตรีแนว Neue Deutsche Härte โดยวงนี้ก่อตั้งขึ้นเมื่อปี ค.ศ.ค.ศ. 1999 (พ.ศ. 2542) โดยสมาชิก ประกอบด้วย Der Graf (เยอรมัน : The Count) ,Licky, Henning Verlage และ Potti

ประวัติ
ยุคแรก
ในปี ค.ศ. 1999 วง Unheilig ได้ร่วมกับ Grant Stevens และ José Alvarez-Brill เพื่อออกซิงเกิลแรกที่ชื่อว่า Sage Ja! ซึ่งซิงเกิลได้ออกมาในปี ค.ศ. 1999 ของค่าย Bloodline Record ซึ่งได้ติดอันดับ German DAC Chart ในปี ค.ศ. 2001 ได้ออกอัลบั้มแรกที่ชื่อว่า Phosphor

ไม่กี่เดือนต่อมาก็ถูกรับเชิญ ให้ไปร่วมงานเทศการดนตรีต่างๆ ในเยอรมัน (Zillo Open Air, Wave-Gotik-Treffen Leipzig, Doomsday Festival, Woodstage Festival) หลังจากนั้นก็ออกอัลบั้มซึ่งได้เขียน และกำกับเอง ชื่อว่า Frohes Fest และในปี ค.ศ. 2002 ก็ออกอัลบั้มที่ 3 ชื่อว่า Das 2.Gebot

ในเดือนกุมภาพันธ์ก็ได้ออกทัวร์คอนเสิร์ต ร่วมกับ L'Âme Immortelle ใน 11 เมืองทั่วยุโรป หลังจากนั้นก็ได้ออกอัลบั้มที่ 4 ชื่อว่า Schutzengal และในฤดูร้อนก็ได้ไปออกทัวร์ ที่ The M'era Luna Festival ซึ่งได้เสียงตอบรับจากแฟนเพลงมากมาย  และหลังจากนั้น Der Graf หัวหน้าวง ก็ได้เอาเพลงของ
Absurd Minds , Terminal Choice และอีกหลายวง มาทำใหม่ในรูปแบบของตนเอง และยังนำเพลงที่ทำใหม่นี้ มาใส่ในเกมส์ Xbox ด้วย ซึ่งชื่อเกมส์ว่า Project Gotham Racing 2 หลังจากนั้นก็ได้ออกอัลบั้มที่ 4 ชื่อว่า Zelluloid

Zelluloid & KopfKino ค.ศ. 2004 – ค.ศ. 2006
ในปี ค.ศ. 2004 ได้ออกอัลบั้มใหม่ที่ชื่อว่า Zelluloid ในวันที่ 23 กุมภาพันธ์ ซึ่งขณะนั้นได้ออกทัวร์คอนเสิร์ตกับ Terminal Choice ซึ่งประสบความสำเร็จเป็นอย่างมากในการออกคอนเสิร์ตครั้งนั้น จากนั้นก้ได้ออกซิงเกิลใหม่ ชื่อ Freiheit ในวันที่ 18 ตุลาคม ค.ศ. 2004 จากนั้นก็ได้ออกทัวร์อีกเพื่อโปรโมตซิงเกิลใหม่ จนมีการเรียกร้องจากแฟนๆ เพื่อออก CD คอนเสิร์ต ซึ่งได้ออกแผ่นเป็๋นครั้งแรกเมื่อวันที่ 31 มกราคม ค.ศ. 2005 และยังได้ออก DVD ทัวร์คอนเสิร์ต ที่ชื่อว่า Kopfkino ด้วย

สมาชิกวง
Der Graf – ร้องนำ (ค.ศ. 1999–ปัจจุบัน)
Henning Verlage – คีย์บอร์ด (ค.ศ. 1999–ปัจจุบัน)
Christoph “Licky” Tremühlen – กีต้าร์ (ค.ศ. 1999–ปัจจุบัน)
Potti – กลอง (ค.ศ. 2009–ปัจจุบัน)

รางวัล และ การเสนอชื่อ
COMET Awards ค.ศ. 2010 Germany
Bester Künstler (Best Artist) – ถูกเสนอชื่อ
Bester Durchstarter (Best Newcomer) – ถูกเสนอชื่อ

แหล่งข้อมูลอื่น
Official site
Official international fanclub

Russian Unheilig fansite 
German Metal Wiki-Unheilig 
French Unheilig fansite
# โครโมโซมเอกซ์
thumb|นิวเคลียสของเซลล์ในน้ำคร่ำของตัวอ่อนเพศหญิง ภาพบน:แสดงให้เห็นการตรวจพบโครโมโซม X ทั้งสองแท่ง ด้วยวิธีตรวจแบบ FISH Shown is a single optical section made with a confocal microscope. Bottom: Same nucleus stained with DAPI and recorded with a CCD camera. The Barr body is indicated by the arrow, it identifies the inactive X (Xi).
โครโมโซมเอกซ์ เป็นโครโมโซมเพศหนึ่งในสองตัวสำหรับสัตว์หลายชนิดซึ่งรวมถึงสัตว์เลี้ยงลูกด้วยนมด้วย เป็นส่วนหนึ่งของระบบกำหนดเพศ XY และระบบกำหนดเพศ X0 ชื่อโครโมโซมเอกซ์ ได้มาจากลักษณะเฉพาะที่นักวิจัยที่ค้นพบโครโมโซมในระยะแรกสังเกตพบ ต่อมาจึงมาการกำหนดชื่อโครโมโซม Y ที่พบต่อมาในภายหลัง เพื่อให้เป็นอักษรที่ต่อจาก X
# สะพานหยางผู่
สะพานหยางผู่  เป็นสะพานขึงสร้างข้ามแม่น้ำหวงผู่ ตั้งอยู่ที่เมืองเซี่ยงไฮ้ ประเทศจีน มีความยาวทั้งสิ้น 8,354 เมตร ช่วงยาวระหว่างตอม่อ 602 เมตร เคยเป็นสะพานขึงที่ยาวที่สุดในโลก ระหว่างปี พ.ศ. 2536 - พ.ศ. 2538 เป็นส่วนหนึ่งของถนนวงแหวนสายในซึ่งสร้างเชื่อมระหว่างเขตหยางผู่ กับเขตเมืองใหม่ผู่ตง ก่อสร้างแล้วเสร็จเมื่อเดือนกันยายน พ.ศ. 2536 และเปิดให้บริการในเดือนตุลาคมปีเดียวกัน

 แหล่งข้อมูลอื่น 
 
 Marilyn Shea, เซี่ยงไฮ้, สะพานหยางผู่ 

หยางผู่
# เฟมโตลิตร
เฟมโตลิตร  เป็นหน่วยเมตริกของปริมาตร มีค่าเท่ากับ 10−15 ลิตร สามารถใช้ตัวย่อว่า fL หรือ fl หนึ่งเฟมโตลิตรมีค่าเท่ากับ 1 ลูกบาศก์ไมโครเมตร (1 μm3)
# ไอเท็น ครีเอทีฟมอลล์
ไอเท็น ครีเอทีฟมอลล์  ตั้งที่บนชั้น 4 อาคารอินสแควร์ ตั้งอยู่บริเวณถนนกำแพงแพชร ตรงข้ามตลาดนัดจตุจักร ติดสถานีรถไฟฟ้าใต้ดินกำแพงแพชร ก่อตั้งโดยนาย นพขัย ศรีสุวนันท์ ประธานกรรมการบริหาร บริษัท เจ-บิ๊คส์ ฟิล์ม ได้ทุ่มงบประมาณกว่า 700 ล้านบาท เปิดห้างสรรพสินค้า ไอเท็น ครีเอทีฟมอลล์ ขึ้นพร้อมเปิดให้บริการในสิ้นปี 2554

 ตลาดนัดจตุจักร 
ตลาดนัดจตุจัดรเป็นตลาดนัดมหาชนระดัยนานาขาติที่ได้รับการสนับสนุนจากภาครัฐ เป็นตลาดนัดที่ใหญ่ที่สุดในโลก มีผู้มาเยือนถึง 8-10 ล้านคนต่อปร และเป็นชาวต่างชาติหลายแสนคน มีสินค้าและผลิตภัณฑ์หลากหลาย จากผู้ประกอบการค้าทั่วประเทศกว่า 15,000 ราย ใกล้สถานีขนส่งสายเหนือ ครอบคลุมการขนส่งทางบกถึง 50 จังหวัด 70% ของประเทศไทย แล้วยังใกล้ ถนนพหลโยธิน ถนน วิภาวดีรังสิต และ ทางด่วนพิเศษด่านกำแพงเพชร ใกล้ สถานีบางซื่อ และ ชุมทางขนส่งมวลชนกรุงเทพฯ เช่น สีแดง ตลิ่งชัน สีม่วง บางใหญ่

 IN SQUARE 
ห้าง IN SQUARE เป็นห้างที่เป็นที่ตั้งของ ITEN Creative Mall ตั้งอยู่บริเวณ ถนน กำแพงแพชร ตรงข้าม ตลาดนัดจตุจักร ติดสถานีรถไฟฟ้าใต้ดินกำแพงแพชร (ไม่ถึง 100 เมตร) ตรงข้ามองค์การตลาดเพื่อเกษตรกร (อ.ต.ก.) สถานที่ตั้งอาคารอยู่ใจกลางฝูงชนผู้มาเยือนตลาดนัดจตุจักร ตัวอาคารเป็นอาคารปรับอากาศหรูทันสมัยเด่นที่สุดในบริเวณ ตลาดนัดจตุจักร ตัวอาคาร สูง 8 ชั้น จอดรถได้ 970 คัน มีสะพายลอยขนาดใหญ่ข้ามถนน จากอาคารไปฝั่งตรงข้ามติดบันไดเลื่อน เพื่อเชื่อมเป็นเนื้อเดียวกัน ในแต่ละชั้นจัดสินค้าเป็นกลุ่มสินค้าอย่างเป็นระเบียบ
# อริสรา ทองบริสุทธิ์
อริสรา ทองบริสุทธิ์ (เกิด 15 มิถุนายน พ.ศ. 2533) ชื่อเล่น ดิว เป็นนักแสดง นักร้อง นางแบบชาวไทย เข้าวงการบันเทิงด้วยการถ่ายแบบลงนิตยสารแฟชั่น และมีผลงานแจ้งเกิดคือละครชุด อุบัติรักข้ามขอบฟ้า 2 ผลงานภาพยนตร์เรื่องแรกคือ อาฟเตอร์สคูล วิ่งสู้ฝัน

 ประวัติ 
อริสราเป็นบุตรสาวคนสุดท้องของครอบครัว มีพี่ชายทั้งหมด 4 คน มีบ้านเกิดอยู่จังหวัดสิงห์บุรี

เคยออกซิงเกิ้ลภายใต้สังกัด Buzz Music ในชื่อวง “Sugar n’ Spice” (ชูก้า แอนด์ สไปซ์) ร่วมกับ “จีน่า” กะรัต รุ่นประพันธ์ ออกอัลบั้มแนวเพลงป็อปแดนซ์ Buzz Music 2nd โดยมีเพลงที่ขับร้อง ได้แก่เพลง กลัว และเพลง กิ๊กกั๊ก

 ผลงาน  
 ละครโทรทัศน์ 
 พ.ศ.   เรื่อง  บทบาท  ออกอากาศ  หมายเหตุ 2552  อุบัติรักข้ามขอบฟ้า 2  แซน  ช่อง 9    2556  พรพรหมอลเวง  พัดชา  ช่อง 3  ต้นรักริมรั้ว  แตงกวา   อันโกะ กลรักสตรอว์เบอร์รี่  อิ้งค์กี้  2557  รักต้องอุ้ม  ธัญญาเรศ   ชิงรักหักสวาท  ฟ้าหยาด  ช่อง 8   2558  เงาใจ  กินรี  ช่องวัน กลกิโมโน  ริเอะ ชินเอบะ  ช่อง 3 ทางผ่านกามเทพ  มาลาตี   2559  คงกระพันนารี  จิตนารี   คนละขอบฟ้า อามีนา   ดาวหลงฟ้า ภูผาสีเงินศลิษา    Love Songs Love Stories ตอน ลงเอยแจน  จีเอ็มเอ็ม 25    หลอน เดอะ ซีรีส์   จูน ช่อง 9 เอ็มคอตเอชดี   สงครามแย่งผู้ชาย to be continued  แจน  จีเอ็มเอ็ม 25    เราเกิดในรัชกาลที่ ๙ เดอะซีรีส์    ผู้เข้าร่วมพิธีเคลื่อนพระบรมศพ ช่องวัน 31 2560  ตะวันยอแสง พร้อมมิตร เดชาบดินทร์ (พร้อม)  ช่อง 3 ละครคน  น้ำฝน  จีเอ็มเอ็ม 25   เสน่หา Diary ตอน แสบเสน่หา  พัชรา (แพม)  ช่องวัน 31 แหวนดอกไม้  ดาวจงกล (ดาว)  จีเอ็มเอ็ม 25   ระเริงไฟ  ปาริฉัตร  ช่อง 3 เป็นต่อ Uncensored Pool Party พี่ไม่ลืม แพรว  ไลน์ทีวี  2561  กาหลมหรทึก  อาจือ   ช่องวัน 31ดาวจรัสฟ้า  พัชรี ศรีทอง   Club Friday the Series 10 รักนอกใจ ตอน รักร้ายเหมย  จีเอ็มเอ็ม 25  2562  ดงผู้ดี  บุหงา รัตนเดชากร  ช่อง 8   เมียน้อย  ปานวาด  จีเอ็มเอ็ม 25   รักไม่ลืม  แพร  ช่องวัน 31 ปมรักสลับหัวใจ  รตีรัตน์  ช่อง 8   มณีนาคา  นิลรัตน์นาคี   2563  เนื้อใน  วีณา  จีเอ็มเอ็ม 25  ปอบผีเจ้า  แสงเงิน  ช่อง 8   มงกุฎดอกหญ้า   มินทิรา วรางค์กิจรุ่งเรืองชัย (มิ้นท์)  ช่องวัน 31 

 ภาพยนตร์ 

| rowspan = "4" align = "center" |2553  ||align = "center"| อาฟเตอร์สคูล วิ่งสู้ฝัน ||align = "center"|เชอร์รี่
|-
|align = "center"| ตายโหง ||align = "center"|จ๊อยซ์
|-
| align = "center" | Yes or No อยากรัก ก็รักเลย ||align = "center"|เจน
|-
| align = "center" | เการักที่เกาหลี ซอร์รี ซารังเฮโย ||align = "center"|มะระ
|-
| rowspan = "1" align = "center"| 2554 || align = "center"| ศพเด็ก 2002 ศพ ||align = "center"| ชาลิสา
|-
| rowspan = "1" align = "center"| 2564|| align = "center"| Dark World เกม ล่า ฆ่า รอด ||align = "center"| ไอรีน
|}

 ละครเวที 

| rowspan = "1"  align = "center"| 2559 ||align="center"| ผ้าห่มผืนสุดท้าย ||align = "center"| แป้ง
|}

 ผลงานทางสื่อออนไลน์ 
 พ.ศ. 2564 : รายการ Due Arisara EP.1 ทางช่อง Youtube:Due Arisara
# พระพุทธสุรินทรมงคล
พระพุทธสุรินทรมงคล  เป็นพระพุทธรูปปางประทานพร ตั้งอยู่ในวนอุทยานพนมสวาย เขาชาย จังหวัดสุรินทร์ หันพระพักตร์ไปทางทิศตะวันออก มีหน้าตักกว้าง 15 เมตร สูง 21.5 เมตร ชื่อพระพุทธรูปนี้พระบาทสมเด็จพระปรมินทรมหาภูมิพลอดุลยเดชพระราชทานไว้

 ประวัติ 
ใน พ.ศ. 2518 พลตำตรวจตรีวิเชียร ศรีมันตร ผู้ว่าราชการจังหวัดสุรินทร์ จัดสร้างพระกริ่งสุรินทร์ให้เช่า เพื่อนำเงินมาสร้างพระพทธรูปองค์ใหญ่ประดิษฐานไว้บนวนอุทยานพนมสวาย โดยให้พุทธสมาคมจังหวัดสุรินทร์รับผิดชอบดำเนินการ โครงการสร้างพระพุทธรูปองค์ใหญ่เริ่มในวันที่ วันที่ 3 กุมภาพันธ์ พ.ศ. 2518 แลัวเสร็จในวันที่ 30 มกราคม พ.ศ. 2520 ครั้น พ.ศ. 2523 ผู้ว่าราชการจังหวัดสุรินทร์ได้ขอพระราชทานชื่อพระพุทธรูปจากพระบาทสมเด็จพระปรมินทรมหาภูมิพลอดุลยเดช จึงพระราชทานว่า "พระพุทธสุรินทรมงคล"

ต่อมาใน พ.ศ. 2527 มีพิธีเบิกพระเนตรพระพุทธสุรินทรมงคล และอัญเชิญพระบรมสารีริกธาตุไปบรรจุไว้ ณ พระนาภี

 บันไดระฆังพันใบ 
บันไดระฆังพันใบ เป็นบันไดขึ้นสู่พระพุทธสุรินทรมงคล สร้างขึ้นเมื่อวันที่ 5 ธันวาคม พ.ศ. 2550 ตามโครงการ "ส่งเสริมการท่องเที่ยวเชิงพุทธเฉลิมพระเกียรติ 80 พรรษา วันที่ 5 ธันวาคม พ.ศ. 2550" พูนศักดิ์ ประณุทนรพาล ผู้ว่าราชการจังหวัดสุรินทร์ และคณะสงฆ์จังหวัดสุรินทร์ ร่วมกันจัดหาระฆัง 1,080 ใบจากวัดทั้งหมดในจังหวัดสุรินทร์ 1,070 วัด และวัดสำคัญในกรุงเทพมหานคร อีก 10 วัด มาติดตั้ง จึงเป็นที่มาของชื่อบันได
# โชเล่ย์
โศเล หรือรู้จักกันโดยทั่วไปว่า โชเล่ย์  เป็นภาพยนตร์อินเดีย ที่ฉายในปี พ.ศ. 2518 นำแสดงโดย ทราเมนเดอร์ อมิตาป บาจัน และเฮม่า มาลินี  เป็นภาพยนตร์ที่ทำรายได้สูงสุดในประวัติศาสตร์ของภาพยนตร์บอลลีวูด 

โชเล่ย์เป็นภาพยนตร์แนวคาวบอยตะวันตก ถ่ายทำในพื้นที่หุบเขารกร้างในรัฐกรณาฏกะ ทางตอนใต้ของอินเดีย ในช่วงแรกที่ภาพยนตร์ออกฉายคาดการณ์ว่าภาพยนตร์จะขาดทุนอย่างหนัก แต่ผู้ชมชาวอินเดียพากันบอกต่อ ชักชวนกันมาดูจนภาพยนตร์ประสบความสำเร็จอย่างล้นหลาม 

ภาพยนตร์เรื่องนี้ฉายครั้งแรกในประเทศไทยเมื่อวันที่ 31 ธันวาคม พ.ศ. 2519 ที่โรงภาพยนตร์คาเธ่ย์ ต้อนรับปีใหม่ พ.ศ. 2520

 เรื่องย่อ 
วีรูกับเจ ทรชนเดนคุก ทั้งสองเป็นเพื่อนสนิทและรักกันมาก วันหนึ่งสารวัตรทากูร์ถูกกั๊บบาร์ซิงค์ โจรใจเหี้ยมฟันแขนขาด แค้นนี้ต้องชำระ สารวัตรทากูร์จึงตามคู่หูทั้งสอง วีรูกับเจมาช่วยชำระแค้นให้ เพราะมีเขาทั้งสองเท่านั้น ที่สามารถโค่นจอมโจรกั๊บบาร์ซิงค์ได้
# อีศา เทโอล
อีศา เทโอล (, ,) เกิดเมื่อ 2 พฤศจิกายน พ.ศ. 2524 เป็นนักแสดงชื่อดังแห่งบอลลีวู้ด อีศาเป็นบุตรสาวของธรรมเมนทร และเหมา มาลินี ภาพยนตร์ที่โดดเด่น คือ ดัส รหัสรับวันวินาศกรรม และ Dhoom 1 (ดูม ภาค 1) อีศามีพี่ชาย 2 คน คือ ซันนี่ เทโอล และบ๊อบบี้ เทโอล
# สฺวี เช่าเฉียง
สฺวี เช่าเฉียง (,) หรือ โฉ่ย ซิวเขิ่ง  หรือที่รู้จักในประเทศไทยในชื่อ ฉี เส้าเฉียน เป็นนักแสดงชายชาวฮ่องกง เป็นที่รู้จักเป็นอย่างดีและมีผลงานเป็นที่นิยมโดยเฉพาะในยุคคริสต์ทศวรรษ 1980

เกิดเมื่อวันที่ 16 ตุลาคม ค.ศ. 1950 ที่ฮ่องกง เข้าสู่วงการการแสดงเมื่ออายุเลย 30 ไปแล้วเป็นนักแสดงในสังกัดชอว์บราเดอร์ส มีผลงานที่โดดเด่นและรู้จักกันเป็นอย่างดี คือ การรับบทเป็น ฮุ้ยปวยเอี้ยง ในละครโทรทัศน์แนวกำลังภายในเรื่อง กระบี่ไร้เทียมทาน ในปี ค.ศ. 1978 และ เฉียวฟง ใน แปดเทพอสูรมังกรฟ้า ใน ค.ศ. 1982

ผลงานเรื่องอื่น ๆ ได้แก่ กระบี่ไร้เทียมทานภาค 2 ใน ค.ศ. 1993 และรับบท หยางเย่ ประมุขแห่งตระกูลหยาง ในเปาบุ้นจิ้น ขุนศึกตระกูลหยาง ของ ATV ในปี ค.ศ. 1994 และรับบทร้ายซึ่งเป็นบทรับเชิญในภาพยนตร์เรื่อง พายุดาบดวลสะท้านฟ้า ใน ค.ศ. 2000Norman Tsui Siu-Keung 

และเขาเคยมีข่าวว่าอาจจะรับบท พระยาจีนจันตุ  ใน ตำนานสมเด็จพระนเรศวรมหาราช ภาค ๓ ยุทธนาวี ที่ออกฉายใน ค.ศ. 2011 ด้วย แต่มิได้แสดงในที่สุดตำนานสมเด็จพระนเรศวรมหาราช ภาค ๒ ประกาศอิสรภาพ 

 ผลงานภาพยนตร์ 
 เพชรตัดหยก (พ.ศ. 2525) รับบท ผู้กองฉี
 พยัคฆ์ยี่เก (พ.ศ. 2526) รับบท เฉินฟู่ซาน แสดงร่วมกับ สรพงศ์ ชาตรี 

 ผลงานละครโทรทัศน์ 
 แสงเพลิงที่เกริงทอ (พ.ศ. 2539) ออกอากาศทางสถานีวิทยุโทรทัศน์กองทัพบก รับบทเป็น พ.อ. ซากิ ยามาชิดะ แสงเพลิงที่เกริงทอ
 สัญญารักจักรพรรดิคังซี (พ.ศ. 2559) - เอ๋าไป้
# แซฟ อลี ข่าน
แซฟ อลี ข่าน (, ,   เกิดเมื่อ วันที่ 16 สิงหาคม พ.ศ. 2513) เป็นนักแสดงชื่อดังของบอลลีวู้ด ภาพยนตร์เด่น ๆ ของเขา คือ กัล โฮ นา โฮ โอ้รักสุดชีวิต นอกจากนี้ เขายังเป็นนักแสดงรับเชิญในเรื่อง โอม ศานติ โอม อีกด้วย
# ธวัช วิชัยดิษฐ
รองศาสตราจารย์ ธวัช วิชัยดิษฐ (12 พฤศจิกายน พ.ศ. 2483 - 11 ธันวาคม พ.ศ. 2541)  อดีตเลขาธิการนายกรัฐมนตรี (ชวน หลีกภัย) และอดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์

ธวัช วิชัยดิษฐ เสียชีวิตในเหตุการณ์เครื่องบินสายการบินไทยตก ที่จังหวัดสุราษฎร์ธานี เมื่อปี พ.ศ. 2541 เป็นเหตุการณ์เดียวกันกับที่นายเรืองศักดิ์ ลอยชูศักดิ์ รอดชีวิต

 ประวัติ 
ธวัช วิชัยดิษฐ เกิดเมื่อวันที่ 12 พฤศจิกายน พ.ศ. 2483 ที่ตำบลบางกุ้ง อำเภอเมือง จังหวัดสุราษฎร์ธานี เป็นบุตรคนโตของนายสำรวม วิชัยดิษฐ กับนางพิณพาทย์ วิชัยดิษฐบัญชีแสดงรายการทรัพย์สินและหนี้สินของนายยงยุทธ วิชัยดิษฐ มีน้อง 6 คน ได้แก่
 ยงยุทธ วิชัยดิษฐ รองนายกรัฐมนตรี และรัฐมนตรีว่าการกระทรวงมหาดไทย และเป็นอดีตหัวหน้าพรรคเพื่อไทย
 โสภา รัตนางสุ
 เกื้อกูล วิชัยดิษฐ (เสียชีวิตแล้ว)
 พูนสุข นวลย่อง
 สมพล วิชัยดิษฐ
 พันตำรวจโท ไชยันต์ วิชัยดิษฐ (เสียชีวิตแล้ว)

นายธวัช วิชัยดิษฐ สมรสกับนางวราภรณ์ วิชัยดิษฐ (สมบัติศิริ) มีบุตร 2 คน คือ
 นายทวีพงษ์ วิชัยดิษฐ ผู้ว่าการเคหะแห่งชาติ
 นายชุติพงษ์ วิชัยดิษฐ

 การศึกษา 
ธวัช วิชัยดิษฐ จบชั้นมัธยมศึกษาจากโรงเรียนสุราษฎร์ธานีสำเร็จการศึกษาระดับปริญญาตรี ด้านการศึกษา จากมหาวิทยาลัยศรีนครินทรวิโรฒ ในปี พ.ศ. 2507 ปริญญาโทด้านรัฐประศาสนศาสตร์ (เกียรตินิยมดี) จากสถาบันบัณฑิตพัฒนบริหารศาสตร์ และจาก มหาวิทยาลัยวิสคอนซิน แมดิสัน จากนั้นจึงได้ศึกษาจนสำเร็จการศึกษาระดับปริญญาเอก ด้านรัฐประศาสนศาสตร์ จาก มหาวิทยาลัยวิสคอนซิน แมดิสัน เมื่อปี พ.ศ. 2516 นอกจากนั้นได้ผ่านการศึกษาอบรมปริญญาและเข็มรัฎฐาภิรักษ์ จากวิทยาลัยป้องกันราชอาณาจักร และได้ประกาศนียบัตร (กิตติมศักดิ์) วิทยาลัยทัพอากาศอีกด้วย

 ประวัติการทำงาน 
ธวัช วิชัยดิษฐ เริ่มรับราชการที่คณะรัฐประศาสนศาสตร์ สถาบันบัณฑิตพัฒนบริหารศาสตร์ ต่อจากนั้นจึงได้รับตำแหน่งทางวิชาการเป็นรองศาสตราจารย์ และเป็นคณบดีคณะรัฐประศาสนศาสตร์ ในปี พ.ศ. 2519 ถึง พ.ศ. 2521 ต่อมาในปี พ.ศ. 2528 จึงได้รับการแต่งตั้งให้ดำรงตำแหน่ง ผู้ว่าการการประปาส่วนภูมิภาค

ในวงการการเมือง ดร.ธวัช เคยดำรงตำแหน่งรองเลขาธิการพรรคพลังใหม่ ต่อมาได้เข้ามารับตำแหน่งเป็นสมาชิกสภานิติบัญญัติแห่งชาติ ในปี พ.ศ. 2534 และเป็นเลขาธิการนายกรัฐมนตรี (ชวน หลีกภัย) ในปี พ.ศ. 2535คำสั่งสำนักนายกรัฐมนตรี ที่ ๒๐๒/๒๕๓๕ เรื่อง แต่งตั้งข้าราชการการเมือง ถึง พ.ศ. 2538ประวัติเลขาธิการนายกรัฐมนตรี และเป็นสมาชิกสภาผู้แทนราษฎรจังหวัดสุราษฎร์ธานีอีกด้วย

 ถึงแก่กรรม 
ธวัช วิชัยดิษฐ และวราภรณ์ วิชัยดิษฐ เสียชีวิตในเหตุการณ์เครื่องบินตก เมื่อวันที่ 11 ธันวาคม พ.ศ. 2541 ที่จังหวัดสุราษฎร์ธานี รวมมีผู้เสียชีวิตในเหตุการณ์ครั้งนั้น 101 คนพ่อ - ลูกชาย "ธวัช วิชัยดิษฐ์" อดีตเลขานายกฯ เช็คบิลย้อนหลัง“แอร์บัส” ตกที่สุราษฏร์ ฟ้องละเมิดเรียก 100 ล้าน ระบุขาดความรอบคอบในการผลิต

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์  เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๕, ๔ ธันวาคม ๒๕๓๕
# อัศวินราชา บุปผาสวรรค์รานี
อัศวินราชา บุปผาสวรรค์รานี หรือ โชธา อัคบาร์  นำแสดงโดยฤติก โรศัน และไอศวรรยา ราย ภาพยนตร์สุดฮิตของอินเดีย ด้วยรายได้สูงถึง 620 ล้านรูปี เป็นย้อนยุคเกี่ยวกับเรื่องราวความรักระหว่างจักรพรรดิโมกุล อัคบาร์มหาราช (รับบทโดย ฤติก โรศัน) และเจ้าหญิงราชปุตนาม โชธา (รับบทโดย ไอศวรรยา ราย) ลูกสาวของราชาบัรมาลแห่งอาเมร โชธา ไม่พอใจที่ถูกบังคับให้เป็นตัวประกันทางการเมืองในการสมรสเพื่อเชื่อมสัมพันธไมตรี การท้าทายที่ใหญ่ของอัคบาร์ไม่ใช่อยู่กับการชนะสงครามแต่อยู่กับการเอาชนะใจโชธา กับความรักที่แอบซ่อนอยู่ภายใต้ความแค้นใจและอคติอย่างแรง โชธา อัคบาร์ คือ เรื่องราวความรักที่ไม่ได้ถูกกล่าวถึงของพวกเขา

 รางวัลที่ได้รับ 
 Audience Award Best Foreign Film: 32nd Sao Paulo International Film(Brazil) Best Film (Grand Prix) / Actor : Golden Minbar International Film Festival of Muslim Cinema (Kazan, Russia)
 Best Film/ Director/Actor/ Lyricist / Background Score : Filmfare Awards??Best Film / Actor /Background Music/Choreographer/ Director/Actress/Actor in a Negative Role/Art Direction/Lyrics/Music/Special Effects: Star Screen Awards
 Star of the Year/ Dream Director/The New Menace  Stardust Awards
 Best Picture/ Director/ Actor/ Music Director/Lyricist/Male Playback/Art Direction/Background Score/ Costume/Editing/Makeup : IIFA Awards
 Best Director – Bronze/?Actress/Music : V Shantaram Awards
# I-broker
I-broker คือ นายหน้า หมายถึง"ธนาคารข้อมูล"หรือ “ISP”ที่ให้บริการในลักษณะเฉพาะตัว เป็นบุคคลที่สามที่เชื่อถือได้ที่จะช่วยให้บุคคลและองค์กรที่เปิดเผยข้อมูลส่วน ตัวเช่นเดียวกับธนาคารช่วยเหลือในการแลกเปลี่ยนเงิน ISP ช่วยแลกเปลี่ยนอีเมลและไฟล์ ถูกเป็นที่แนะนำในสังคมเว็บซึ่งเป็นการอธิบายวิธีชั้นใหม่ของโครงสร้างพื้นฐานอินเทอร์เน็ตจะขึ้นไปบน OASIS XRI และ คุณสมบัติของ XDI. แต่แนวคิดของ i-broker ที่ไม่เฉพาะเทคโนโลยีใดหรือโพรโทคอลใด แต่เป็นการทำงานที่ค่อนข้างเป็นธุรกิจและสังคมที่ลักษณะคล้ายกับธนาคารหรือ ISP เช่น เดียวกับหลายธนาคารที่ให้บริการทางการเงินเกี่ยวข้องกับบัญชีและ ISPs หลากหลายบริการบน อินเทอร์เน็ต ซึ่ง i - broker จะมีความหลากหลายของข้อมูลและการใช้งานร่วมกัน เช่นเดียวกับอีเมลและเว็บโฮสติ้ง , i-broker จะเชี่ยวชาญในการบริการสำหรับผู้ถือบัญชีส่วนบุคคล บางคนจะเน้นด้านธุรกิจและการตลาดของรัฐบาลและบางส่วนจะถูก i-broker ให้บริการเต็มรูปแบบในการจัดการทุกประเภทบัญชี ซึ่งความไว ของข้อมูลที่เกี่ยวข้องจะต้องการ i - brokerที่มาตรฐานเดียวกันความรับผิดชอบและความไว้วางใจเช่นเดียวกับในระบบ ธนาคารทั่วโลก ความแตกต่างระหว่างระบบธนาคาร กับ i-broker จะถูกควบคุมแต่พฤติกรรมที่ดีมีแนวโน้มที่จะถูกบังคับใช้ในระบบออนไลน์ที่มีชื่อเสียง

เช่น เดียวกับคนที่ใช้ธนาคารอื่นและบัญชีซื้อขายหลักทรัพย์สำหรับบริการทางการเงิน ต่างก็มีแนวโน้มที่จะใช้การให้บริการของ i-broker ชุดที่แตกต่างกันแบ่งปันข้อมูล เช่น บุคคล, การเงิน, การแพทย์, วิชาชีพ ฯลฯ แต่ด้วยเทคโนโลยี การแบ่งปันข้อมูลเช่น สัญญา link ของ XDI , เจ้าของบัญชีสามารถที่จะเลือกเชื่อมโยงบัญชีทั้งหมดของ i-broker หรือบัญชีที่เลือกหรือไม่มีเลย เช่นเดียวกับผู้เขียนเว็บไซต์จะกำหนดโยงเว็บไซต์ซึ่งกันและกัน
เป็นลักษณะเฉพาะตัวของโพรโทคอลในรูปแบบ ดิจิตอลและมาตรฐานมาตลาดชนิดอื่น ๆ ของผู้ให้บริการจะอยู่ในตำแหน่งที่ให้บริการ i - broker รวมทั้งเครือข่ายสังคม , พอร์ทัล , การจดทะเบียนชื่อโดเมนผู้ให้บริการทางอินเทอร์เน็ต (ISP), ธนาคาร, บริษัท ประกันภัย และ บริษัท โทรศัพท์มือถือ และ การทำธุรกรรมอิเล็กทรอนิกส์ แหล่งข้อมูลอื่น Registry of XDI.org-Accredited I-Brokers
# ชุมชนเสมือน
ชุมชนเสมือน หรือ ประชาคมเสมือน คือเครือข่ายสังคมประเภทหนึ่งสำหรับปัจเจกบุคคล ผู้ซึ่งโต้ตอบกันผ่านสื่อเฉพาะ โดยอาจสื่อสารข้ามพรมแดนทางภูมิประเทศหรือทางการเมือง เพื่อที่จะบรรลุความสำเร็จหรือสิ่งที่สนใจร่วมกัน ชุมชนเสมือนที่แพร่หลายที่สุดชนิดหนึ่งคือบริการเครือข่ายสังคม อันประกอบด้วยชุมชนออนไลน์ที่หลากหลาย

ชุมชนเสมือนเป็นคำที่นำมาประกอบกับหนังสือของชื่อเดียวกันโดย Howard Rheingold, ตีพิมพ์ในปี 1993 หนังสือซึ่งจะได้รับการพิจารณาสอบถามรายละเอียดเพิ่มเติมสังคม, วางการวิจัยทางสังคมศาสตร์, กล่าวถึงการผจญภัยของเขาในสบายและเป็นต้นลงในช่วงของการติดต่อสื่อสารคอมพิวเตอร์-mediated และกลุ่มทางสังคม, การขยายออกไปยังวิทยาการสารสนเทศ เทคโนโลยีรวม Usenet, น้ำโคลนจาก (Multi - User Dungeon) และสัญญาซื้อขายล่วงหน้าของพวกเขา MUSHes และ MOOs, Internet Relay Chat (IRC) ห้องสนทนาและรายชื่อผู้รับจดหมายอิเล็กทรอนิกส์เวิลด์ไวด์เว็บที่เรารู้ว่าวันนี้เป็นวันยังไม่ได้ใช้โดยคนจำนวนมาก 

ชุมชนเสมือนเป็นเครือข่ายทางสังคมของบุคคลที่มีปฏิสัมพันธ์ผ่านสื่อที่เฉพาะเจาะจงอาจเกิดขึ้นข้ามขอบเขตทางภูมิศาสตร์และการเมืองเพื่อที่จะติดตามผลประโยชน์หรือเป้าหมาย หนึ่งในประเภทที่แพร่หลายมากที่สุดของชุมชนเสมือนรวมบริการเครือข่ายทางสังคมซึ่งประกอบด้วยชุมชนออนไลน์ต่าง ๆ